कोटा। लावारिस मिली छह महीने की फूल सी मासूम बच्ची को देखकर हर कोई यही कह रहा था ‘कितनी निर्दयी है इसकी मां, कैसे दिल मान गया गुड़िया सी बच्ची को अपने से अलग करने के लिए’। लेकिन, जब बच्ची के साथ मिला चिट्ठी पढ़ी तो मजबूर मां के प्रति सबका दिल भर आया।
गुस्सा था तो उसके पति और उससे भी ज्यादा शराब पर। सोमवार को सुबह-सुबह प्रेमनगर द्वितीय में बड़ के पेड़ के नीचे जब लोगों ने छह माह की बच्ची को लेटे देखा तो हंगामा हो गया। इधर-उधर तलाश शुरू हुई, लेकिन कोई वारिस सामने नहीं आया। सूचना पर पहुंची पुलिस बच्ची को थाने ले गई और चाइल्ड लाइन को सुपुर्द कर दिया।
चाइल्ड लाइन ने बच्ची को बाल कल्याण समिति के समक्ष पेश कर शिशु पालन गृह के सुपुर्द कर दिया। चाइल्ड लाइन कॉर्डिनेटर दिनेश कुमार के अनुसार बच्ची के हाथ में पोलियो वाला कार्ड था। वहीं एक थैली भी मिली, जिसमें चिट्ठी रखी थी। इसमें मां ने निवेदन किया था कि आर्थिक स्थिति खराब होने के कारण वह बच्ची को यहां छोड़ रही है।
आगे की स्लाइड्स में जानें अपने खत में क्या लिखा इस बेबस मां ने
hin_Deva hin_Deva hin_Deva hin_Deva